CELEX: 31981R2866
Language: el
Date: 1981-10-04 00:00:00
Title: Κανονισμός (EOK) αριθ. 2866/81 τής Επιτροπής τής 4ης Οκτωβρίου 1981 περί αναστολής τού εκ τών προτέρων καθορισμού τών νομισματικών εξισωτικών ποσών πού εφαρμόζονται στήν Ομοσπονδιακή Δημοκρατία τής Γερμανίας, στή Γαλλία, στήν Ιταλία, στίς Κάτω Χώρες καί στό Ηνωμένο Βασίλειο

Avis juridique important

|

31981R2866

Κανονισμός (EOK) αριθ. 2866/81 τής Επιτροπής τής 4ης Οκτωβρίου 1981 περί αναστολής τού εκ τών προτέρων καθορισμού τών νομισματικών εξισωτικών ποσών πού εφαρμόζονται στήν Ομοσπονδιακή Δημοκρατία τής Γερμανίας, στή Γαλλία, στήν Ιταλία, στίς Κάτω Χώρες καί στό Ηνωμένο Βασίλειο  

Επίσημη Εφημερίδα αριθ. L 283 της 05/10/1981 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2866/81 ΤΗΣ ΕΠΙΤΡΟΠΗΣ  της 4ης Οκτωβρίου 1981  περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ομοσπονδιακή Δημοκρατία της Γερμανίας, στη Γαλλία, στην Ιταλία, στις Κάτω Χώρες και στο Ηνωμένο Βασίλειο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 876/81 (2),  τον κανονισμό (ΕΟΚ) αριθ. 243/78 της Επιτροπής της 1ης Φεβρουαρίου 1978 περί καθιερώσεως του εκ των προτέρων καθορισμού των νομισματικών εξισωτικών ποσών (3), όπως τροποποιήθηκε τελευταία από το κανονισμό (ΕΟΚ) αριθ. 3476/80 (4), και ιδίως το άρθρο 9 παράγραφος 2,  Εκτιμώντας:  ότι, με ισχύ από την 5η aeξοκτωβρίου 1981, τροποποιήθηκαν οι κεντρικές τιμές των διαφόρων νομισμάτων που συμμετέχουν στο Ευρωπαϊκό Νομισματικό Σύστημα· ότι μέχρι τη λήψη αποφάσεως για τα μέτρα που πρέπει να ληφθούν στο γεωργικό τομέα σαν συνέπεια των γεγονότων αυτών, πρέπει, για να αποφευχθεί κάθε κερδοσκοπία, να ανασταλεί ο εκ των προτέρων καθορισμός των ποσών, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 243/78, για τα Κράτη μέλη για τα οποία είναι δυνατό να προβλεφθούν τροποποιήσεις των ποσών αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται από τις 5 Οκτωβρίου 1981 ο εκ των προτέρων καθορισμός των νομισματικών εξισωτικών ποσών που εφαρμόζονται στην Ομοσπονδιακή Δημοκρατία της Γερμανίας, στη Γαλλία, στην Ιταλία, στις Κάτω Χώρες και στο Ηνωμένο Βασίλειο.  Άρθρο 2  Ο παρών κανονισμός αρχίζει να ισχύει στις 5 Οκτωβρίου 1981. Εφαρμόζεται μέχρι τις 7 Οκτωβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Οκτωβρίου 1981.  Για την Επιτροπή  Francois-Xavier ORTOLI  Αντιπρόεδρος  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 88 της 2. 4. 1981, σ. 26.  (3) ΕΕ αριθ. L 37 της 7. 2. 1978, σ. 5.  (4) ΕΕ αριθ. L 363 της 31. 12. 1980, σ. 71.